b'\n_START_ARTICLE_\nThe Lightning Thief\n_START_SECTION_\nDesenvolupament i publicaci\xc3\xb3\n_START_PARAGRAPH_\nEl desenvolupament de El lladre del llampec comen\xc3\xa7\xc3\xa0 quan l\'autor Rick Riordan inventava hist\xc3\xb2ries pel seu fill Haley, qui havia estat diagnosticat amb TDH i disl\xc3\xa8xia. El seu fill havia estat estudiant mitologia grega a segon de prim\xc3\xa0ria (second grade als EUA) i deman\xc3\xa0 al seu pare que s\'invent\xc3\xa9s hist\xc3\xb2ries per anar a dormir basades en els mites grecs. Riordan havia sigut professor de mitologia grega a l\'escola secund\xc3\xa0ria (Middle School) durant molts anys i va poder recordar suficients hist\xc3\xb2ries per complaure al seu fill. Aviat Riordan es va quedar sense mites i el seu fill li deman\xc3\xa0 que en cre\xc3\xa9s de nous utilitzant els personatges de la mitologia grega per\xc3\xb2 amb nous girs. Riordan cre\xc3\xa0 el personatge fictici Percy Jackson i els seus viatges a trav\xc3\xa9s dels Estats Units per recuperar el llampec de Zeus. Quan Riordan acab\xc3\xa0 d\'explicar la hist\xc3\xb2ria al seu fill, aquest va demanar al seu pare que escrigu\xc3\xa9s un llibre basat en les aventures d\'en Percy, i aix\xc3\xad ho va fer._NEWLINE_Mentre Riordan don\xc3\xa0 el seu manuscrit al seu agent i editor per revisar, va portar el seu llibre a un grup d\'estudiants de secund\xc3\xa0ria (de Middle School) perqu\xc3\xa8 li fessin cr\xc3\xadtica. Amb la seva ajuda, se li va oc\xc3\xb3rrer el nom del llibre i invent\xc3\xa0 l\'espasa m\xc3\xa0gica d\'en Percy. El 2004 el llibre va ser venut a Miramax Books per una quantitat que va permetre a Riordan deixar la seva feina i centrar-se en l\'escriptura. Des de llavors, el llibre ha estat editat en m\xc3\xbaltiples versions (incloent edicions de tapa dura, "r\xc3\xbastiques" i Audiollibre) i ha estat tradu\xc3\xafda i publicada a tot el m\xc3\xb3n.\n_START_SECTION_\nArgument\n_START_PARAGRAPH_\nEl lladre del llampec est\xc3\xa0 narrat en primera persona per Percy Jackson, un noi de 12 anys amb TDH i disl\xc3\xa8xia que viu a Nova York.  Durant una sortida de l\'escola al Metropolitan Museum of Art per veure una exposici\xc3\xb3 Greco-Romana, Percy defensa al seu amic Grover Underwood d\'una companya de classe qui li fa "bullying" i la "empeny" a prop d\'una font. Un dels professors de la sortida, una professora d\'algebra anomenada Sra. Dodds, se l\'emporta lluny dels altres alumnes, presumiblement per castigar-lo. En comptes d\'aix\xc3\xb2, en Percy \xc3\xa9s sorpr\xc3\xa8s quan ella es transforma en una de les tres f\xc3\xbaries de la mitologia grega i l\'ataca. L\'altre professor, un professor de llat\xc3\xad anomenat Sr. Brunner, tot d\'una apareix i llan\xc3\xa7a a en Percy un bol\xc3\xadgraf que es transforma en una espasa estranya. En Percy instintivament branda l\'espasa cap al mostre que t\xc3\xa9 davant, aquest es torna pols i desapareix. Quan en Percy retorna amb la resta d\'alumnes, discobreix que no nom\xc3\xa9s no tenen ni idea del qu\xc3\xa8 ha passat al museu, sin\xc3\xb3 que tampoc recorden haver tingut mai una professora anomenada Sra. Dodds. Al llarg del curs, en Percy quasi es conven\xc3\xa7 a ell mateix que va ser tot una al\xc2\xb7lucinaci\xc3\xb3, excepte pel fet que el seu amic Grover sembla que estigui amagant alguna cosa cada vegada que surt el tema. Uns dies abans del final de curs en Percy escolta en Grover i el Sr. Brunner parlant sobre ell, la Sra. Dodds, i un objecte robat de gran import\xc3\xa0ncia, el qual nom\xc3\xa9s serveix per confirmar les seves sospites._NEWLINE_En Percy i la seva mare, Sally, van de vacances d\'estiu a la platja. Durant una terrible tempesta, els dos s\xc3\xb3n despertats per la visita sorpresa d\'en Grover\xe2\x80\x94qui resulta no ser un adolescent hum\xc3\xa0, sin\xc3\xb3 un s\xc3\xa0tir jove. En Grover els diu que estan en perill, i els tres agafen el cotxe i es dirigeixen a un campament d\'estiu misteri\xc3\xb3s. A l\'arribada, s\xc3\xb3n atacats pel Minotaure. En la lluita, el Minotaure deixa inconcient a en Grover i agafa la Sra. Jackson, que inexplicablement es dissol en una encegadora llum daurada. Creient que ha perdut la seva mare per sempre, en Percy aconsegueix trencar una de les banyes del Minotaure i mata la b\xc3\xa8stia, llavors carrega el seu amic inconscient fins a lloc segur. Es desperta tres dies despr\xc3\xa9s i descobreix que es troba en un lloc anomenat Campament Mest\xc3\xads. All\xc3\xa0 en Percy descobreix que \xc3\xa9s un semid\xc3\xa9u: el fill d\'un hum\xc3\xa0 i un d\xc3\xa9u grec._NEWLINE_En Percy s\'instal\xc2\xb7la al campament i coneix diversos semid\xc3\xa9us, incloent: Luke Castellan, un fill d\'Hermes; Annabeth Chase, una filla d\'Atena; i Clarisse La Rue, una filla d\'Ares. Diversos incidents estranys comencen a revelar els seus poders com a semid\xc3\xa9u. Despr\xc3\xa9s que en Percy sigui atacat per un mostre que no hauria d\'haver traspassat els l\xc3\xadmits del campament, Percy \xc3\xa9s reclamat p\xc3\xbablicament pel seu pare, el d\xc3\xa9u Poseid\xc3\xb3._NEWLINE_Uns dies despr\xc3\xa9s, el Sr. Brunner (qui realment \xc3\xa9s Quir\xc3\xb3 el centaure) parla amb en Percy i li explica com els tres d\xc3\xa9us mascles majors (Poseid\xc3\xb3, Zeus, i Hades) van fer el jurament de no tenir fills fa m\xc3\xa9s de 70 anys enrere; en Percy representa una violaci\xc3\xb3 d\'aquest pacte pel simple fet d\'estar viu. Aix\xc3\xb2, junt amb el fet que el llampec mestre del Rei Zeus ha estat recentment robat, ha obert moltes sospites entre els d\xc3\xa9us, i a en Percy se li encomana la localitzaci\xc3\xb3 del llampec abans que una possible gran guerra comenci. En Percy escull l\'Annabeth i en Grover perqu\xc3\xa8 l\'acompanyin en aquesta missi\xc3\xb3 al reialme d\'Hades, el culpable m\xc3\xa9s probable._NEWLINE_Despr\xc3\xa9s de viatjar a trav\xc3\xa9s del pa\xc3\xads a Los Angeles i de v\xc3\xa8ncer diversos monstres mitol\xc3\xb2gics (incloent la Medusa i la Quimera) els tres troben a Hades, qui revela que el seu Elm (el seu s\xc3\xadmbol de poder) tamb\xc3\xa9 ha estat robat. Hades acusa en Percy de robar el seu elm i amena\xc3\xa7a de matar-lo a ell i la seva mare (qui, de fet, ha estat una hostage al seu reialme tot aquest temps) i de alliberar tots els morts al m\xc3\xb3n real llevat que li sigui retornat. En Percy i els seus amics aconsegueixen escapar a L.A. i all\xc3\xa0 descobreixen que el d\xc3\xa9u Ares ha estat manipulant-los i que posseeix els objectes desapareguts. En Percy desafia a Ares a un duel, guanya, i d\xc3\xb3na l\'Elm d\'Hades a la reformada f\xc3\xbaria que ell coneix com a Sra. Dodds; Hades llavors s\'adona que en Percy no era el lladre i retorna la Sra. Jackson al seu apartament a Nova York._NEWLINE_En Percy retorna el llampec mestre a Zeus, qui recompensa al jove heroi no matant-lo com hauria de fer a conseq\xc3\xbc\xc3\xa8ncia del trencament del jurament per part de Poseid\xc3\xb3. En Percy retorna al campament com un heroi i gaudeix de la resta de l\'estiu all\xc3\xa0. L\'\xc3\xbaltim dia del campament, per\xc3\xb2, va al bosc a passar l\'estona amb en Luke Castellan, qui llavors es torna en contra seu. En Luke revela ser el verdader lladre de l\'Elm i el Llampec, treballant a les ordres de Cronos, el Senyor dels Titans. Cronos tamb\xc3\xa9 va manipular al afamat de poder Ares perqu\xc3\xa8 prengu\xc3\xa9s part del complot. En Percy no pot creure que en Luke, un bon noi en tots els aspectes, fos capa\xc3\xa7 de fer una cosa aix\xc3\xad, i per aix\xc3\xb2 en Luke explica que ell creu que els d\xc3\xa9us s\xc3\xb3n uns l\xc3\xadders pobres i irresponsables que han de ser usurpats. Ofereix a en Percy l\'opci\xc3\xb3 de unir-se a ell, i quan aquest no ho fa, en Luke intenta matar en Percy amb un escorp\xc3\xad verin\xc3\xb3s. En Percy aconsegueix matar l\'escorp\xc3\xad, per\xc3\xb2 \xc3\xa9s seriosament enverinat i quasi mor. Quan es recupera, a en Percy se li ofereix l\'opci\xc3\xb3 de triar entre tornar a casa pel curs escolar o quedar-se al campament durant tot l\'any. Despr\xc3\xa9s de pensar-hi molt en Percy decideix passar el curs escolar amb la seva mare, ja que \xc3\xa9s la primera vegada que no haur\xc3\xa1 d\'anar a l\'internat, tot i que ser\xc3\xa1 m\xc3\xa9s perill\xc3\xb3s per ell.\n_START_SECTION_\nCr\xc3\xadtica\n_START_PARAGRAPH_\nThe Lightning Thief va rebre generalment cr\xc3\xadtiques positives. Common Sense Media va dir, "Hi ha dos nivells de diversi\xc3\xb3 a El lladre del llampec. Un \xc3\xa9s la aventura d\'alt ritme d\'un jove heroi i els seus amics per salvar el m\xc3\xb3n..." i afeg\xc3\xad, "Un altre nivell de diversi\xc3\xb3 aqu\xc3\xad \xe2\x80\x93 rient amb les maneres peculiars amb qu\xc3\xa8 l\'autor ha actualitzat els d\xc3\xa9us i monstres al segle XXI". Tot i aix\xc3\xad, critica certs aspectes del llibre com la queixa que  "els personatges no t\'involucren emocionalment". La valoraci\xc3\xb3 general fou de 4 estrelles sobre 5. Nombroses cr\xc3\xadtiques van ser m\xc3\xa9s positives. The New York Times elogi\xc3\xa0 El lladre del llampec com "perfectament r\xc3\xadtmic, amb moments electritzants seguint-se uns als altres com els batecs del cor". Altres revistes el lloaren com Kirkus que escrigu\xc3\xa9 "El to sarc\xc3\xa0stic de la veu del narrador presta un aire refrescant de realisme a aquesta hist\xc3\xb2ria/aventura d\'heroisme de ritme desenfrenat que q\xc3\xbcestiona la realitat del nostre m\xc3\xb3n, la fam\xc3\xadlia, l\'amistat i la lleialtat" Eoin Colfer, autor de Artemis Fowl l\'anomen\xc3\xa0 "Una fant\xc3\xa0stica barreja de mite i temps moderns". Finalment, Publishers Weekly tamb\xc3\xa9 llo\xc3\xa0 el llibre, referint-s\'hi com a "r\xc3\xa0pida i divertida" i afeg\xc3\xad que el llibre "deixaria molts lectors \xc3\xa0vids del proper lliurament."_NEWLINE_El 8 d\'abril del 2007, El lladre del llampec es va classificar nov\xc3\xa8 en la "Llista dels M\xc3\xa9s Venuts" de The New York Times per llibres infantils. El lladre del llampec va ser el guanyador del Millor Llibre de 2005 per la School Library Journal aix\xc3\xad com un dels llibres de la llista "El millor dels Millors Llibres" de la Biblioteca P\xc3\xbaclica de Chicago del 2005. Tamb\xc3\xa9 va estar en la "Llista Top Shelf Fiction" de la Voice of Youth Advocates i va ser el guanyador del "Premi Red House al Llibre Infantil" (Regne Unit) del 2006; el premi Askews Torchlight (RU) del 2006; i el Premi Mark Twain (Missouri Association of School Librarians) del 2008. Va ser un "Llibre Notable" de la Assossiaci\xc3\xb3 Americana de Biblioteques el 2006 i "Llibre Notable" de The New York Times el 2005. Va rebre el "Premi d\'Elecci\xc3\xb3 per Joves Lectors" el 2008 i el "Premi Rebecca Caudill al Llibre de Joves Lectors" el 2009. La revista Scholastic Parent & Child tamb\xc3\xa9 va incloure la novel\xc2\xb7la dins els 100 "Millors Llibres per Nens"." Quan se li pregunt\xc3\xa0 sobre diversos premis, Rick Riordan digu\xc3\xa9: "L\'\xc3\xbaltim elogi per a l\'escriptor infantil \xc3\xa9s quan als nens els agrada".\n_START_SECTION_\nMusical\n_START_PARAGRAPH_\nUn musical d\'una hora adre\xc3\xa7at als joves va sortir de gira nacional (EUA) l\'octubre del 2014 despr\xc3\xa9s d\'una temporada a la ciutat de Nova York el 2014 EL tour repet\xc3\xad el seg\xc3\xbcent any acabant el juny del 2016.\n_START_SECTION_\nAltres lleng\xc3\xbces\n_START_PARAGRAPH_\nThe Lightning Thief ha estat publicat en alemany, castell\xc3\xa0, catal\xc3\xa0, croat, dan\xc3\xa8s, fin\xc3\xa8s, franc\xc3\xa8s, hebreu, indonesi, itali\xc3\xa0, neerland\xc3\xa8s, noruec, portugu\xc3\xa8s, portugu\xc3\xa8s brasiler, serbi, turc, txec i xin\xc3\xa8s. Les edicions alemanya, castellana i francesa van ser publicades el 2006. La majoria de les altres traduccions van ser publicades el 2008. L\'edici\xc3\xb3 en catal\xc3\xa0 va ser publicada el 2015.'